કોર્ડન કરવા જઈ રહેલી ટીમ ટેરેરીસ્ટની ફાયરિંગ રેંજમાં હતી, અને તેવુ જ થયુ અચાનક ટેરેરીસ્ટે બહાર આવી ટીમ ઉપર ફાયરિંગ શરૂ કર્યુ જેમાં પીઆઈ ટોળીયાની પાછળ ચાલી રહેલા કમાન્ડો અલ્લારખાને ગોળી વાગી અને તે ત્યાં જ ઢેર થઈ ગયો અને એક ગોળી પીએસઆઈ ડી પી ચુડાસમાને વાગી તે પણ જમીન ઉપર ફસડાઈ પડયા, ગોળીબાર થતાં સ્વબચાવમાં આખી ટીમને પાછા ફરવુ પડયુ હવે પોલીસ જવાનોના મોત થવા લાગ્યા હતા ટેરેરીસ્ટ ફાયરિંગ કરવાની સાથે પોલીસ ઉપર હેન્ડગ્રેનેડ ફેંકી રહ્યા હતા, જેમાં ગાંધીનગરના ઈન્ચાર્જ ડીએસપી આર બી બ્રહ્મભટ્ટ પણ ઘવાયા હતા જો કે તેઓ હોસ્પિટલમાં સારવાર લઈ પાછા અક્ષરધામ આવી ગયા હતા, ડી પી ચુડાસમા જમીન ઉપર પડી કણસી રહ્યા  તેવુ એક ચેતક કમાન્ડોના પીએસઆઈના ધ્યાનમાં આવતા તેણે બુમ મારી હમારા કોઈ ઓફિસર વહા ગીરા હૈ, તરત કમાન્ડો દોડયા અને ઘવાયેલા ચુડાસમાને ઉંચકી લાવ્યા.